
[bookmark: _bookmark0]Časť I.
VŠEOBECNÉ INFORMÁCIE

1. [bookmark: _bookmark1]IDENTIFIKÁCIA VEREJNÉHO OBSTARÁVATEĽA
1.1 Názov organizácie:	Univerzita Komenského v Bratislave
1.2 Adresa organizácie:	Šafárikovo nám. 6, P.O.BOX 440, 814 99 Bratislava 1 1.3 IČO:	00 397 865
1.4 Web:	http://www.uniba.sk
1.5  Kontaktná osoba:	Mgr. Martin Dufala, PhD., vedúci Oddelenia centrálneho obstarávania    
                                                   zákaziek
+421 2 9010 9617
martin.dufala@uniba.sk
Ing. Adriana Bittnerová Mgr. Erik Ďuriš, odborný referent Oddelenia centrálneho   obstarávania zákaziek
+421  918 110 043
adriana.bittnerovaerik.duris@uniba.sk


Uvedené kontaktné údaje je možné použiť len v prípade preukázateľného výpadku systému, prostredníctvom ktorého je realizované verejné obstarávanie.

2. [bookmark: _bookmark2]ÚVODNÉ USTANOVENIA A ZÁKLADNÉ INFORMÁCIE
2.1 Dynamický nákupný systém (ďalej len „DNS“) je v súlade so zákonom o verejnom obstarávaní elektronický proces určený na obstarávanie tovaru, stavebných prác alebo služieb bežne dostupných na trhu definovaných minimálne v rozsahu skupiny podľa slovníka obstarávania, ktorých charakteristiky spĺňajú požiadavky podľa verejného obstarávateľa.
2.2 DNS je tvorený dvomi fázami:
2.2.1 predkladanie žiadostí o zaradenie do DNS – záujemca preukáže splnenie podmienok účasti. Po preukázaní splnenia podmienok účasti je záujemca zaradený do DNS,
2.2.2 realizácia konkrétnych verejných obstarávaní v zriadenom DNS – záujemca, ktorý splnil podmienky účasti (zaradený záujemca) je verejným obstarávateľom vyzývaný na predloženie konkrétnej ponuky (bez potreby ďalšieho preukazovania splnenia podmienok účasti).
2.3 Pri obstarávaní v rámci DNS použije verejný obstarávateľ postup užšej súťaže.
2.4 DNS je otvorený pre neobmedzené množstvo záujemcov, predloženie žiadosti o účasť je umožnené kedykoľvek počas jeho trvania.
2.5 Na účely tohto verejného obstarávania (realizácia zriadenia DNS a zadávanie jednotlivých zákaziek v jeho rámci) bude použitý softvér na elektronizáciu zadávania verejných zákaziek JOSEPHINE. JOSEPHINE je webová aplikácia na doméne https://josephine.proebiz.com.
Technické podmienky pripojenia do softvéru JOSEPHINE:
· počítač uchádzača musí byť pripojený k Internetu,
· pre bezproblémovú komunikáciu, predkladanie ponúk a účasť v EA je nutné používať jeden z podporovaných internetových prehliadačov - Microsoft Internet Explorer od verzie 9.0 a vyššie, MozillaFirefox od verzie 30 a vyššie, Google Chrome od verzie 36 a vyššie,
· je nutné mať v prehliadači zapnuté cookies a javaskripty.

2.6 Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke stlačili tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

3. [bookmark: _bookmark3]POVAHA NÁKUPOV V DNS/ OPIS A ROZSAH PREDMETU ZÁKAZKY
3.1 Názov zákazky: Chemikálie a spotrebný materiál pre Univerzitu Komenského v Bratislave - 2021

Predmetom zákazky je dodávanie chemikálií a príslušného spotrebného materiálu požadovaných na výskum, vývoj, vzdelávanie a výučbu pre Univerzitu Komenského v Bratislave.

Ide najmä o dodávanie:
· organických zlúčenín, 
· anorganických zlúčenín, 
· diagnostických a izolačných kitov  pre proteomické a genetické analýzy (reagencie, protilátky, farbičky a pod.), 
· chemikálií pre sekvenovanie a genetické analýzy
· proteínov,
· enzýmov, 
· rôznych druhov tkanivových kultúr, ktoré slúžia pre vedecké a experimentálne účely 
·  iných chemikálií
· plastový a sklenený spotrebný materiál
· iný laboratórny spotrebný materiál
· pipety

3.2 Verejný obstarávateľ rozhodol, že tento DNS nebude rozdelený do kategórií.
Verejný obstarávateľ realizuje zákazku bez jej rozdelenia na časti, keďže vzhľadom na multispektrálne zameranie výskumu, vývoja, vzdelávania a výučby jednotlivých fakúlt Univerzity Komenského v Bratislave je efektívnejší jeden komplexný celok zastrešujúci obstaranie všetkých položiek potrebných na realizáciu jeho činnosti a realizáciu projektov. Predíde sa tak komplikáciám spôsobeným možným prekrývaním jednotlivých chemikálií a príslušného spotrebného materiálu naprieč metodikami, analýzami a postupmi, a to nielen v rámci lokálne riešených projektov, ale aj medzi súčasťami verejného obstarávateľa. 
Týmto bude umožnené realizovať v rámci DNS obstaranie položiek, ktorých začlenenie do vopred vyšpecifikovaných kategórií, resp. častí zákaziek, by vzhľadom k ich povahe a charakteristike nebolo objektívne a jednoznačné.

3.3 V rámci tohto DNS sa budú obstarávať tovary, ktoré sú zaradené podľa hlavného slovníka spoločného slovníka obstarávania (CPV) do nasledovných skupín:
· 240	Chemické výrobky
· 243	Základné anorganické a organické chemikálie
· 249	Čisté a rôzne chemické výrobky
· 336	Farmaceutické výrobky
a tovary zaradené do CPV:
· 33141625-7	Diagnostické súpravy
· 38437000-7	Laboratórne pipety a príslušenstvo
· 33790000-4	Laboratórny, zdravotnícky alebo farmaceutický sklenený tovar
· 33140000-3	Zdravotnícky spotrebný materiál
3.4 Podrobnejšia špecifikácia predmetu zákazky bude definovaná pri jednotlivých vyhlásených zákazkách. Do podrobnejšej špecifikácie predmetu zákazky, resp. do konkrétnych zmluvných podmienok môže verejný obstarávateľ uviesť environmentálne požiadavky s cieľom zabezpečiť zelené verejné obstarávanie.

4. [bookmark: _bookmark4]PREDPOKLADANÁ HODNOTA DNS
4.1 Predpokladaná hodnota DNS je na celú dobu jeho trvania ( 72 60 mesiacov) 6 212 529,94 EUR bez DPH.
4.2 Predpokladaná hodnota DNS je určená ako maximálna hodnota všetkých zákaziek, ktoré sa predpokladajú zadať počas trvania DNS.

5. [bookmark: _bookmark5]ELEKTRONICKÝ KATALÓG
5.1 Verejný obstarávateľ v tomto DNS môže vyžadovať, aby sa ponuky predkladali vo forme elektronického katalógu.
5.2 Elektronický katalóg umožňuje záujemcom po zaradení do DNS predkladať ponuky automatizovaným spôsobom. Z uvedeného vyplýva, že uchádzač má možnosť vyplniť požadované údaje elektronického katalógu (konkrétny názov položky, jednotková cena bez DPH, jednotková cena s DPH), ktoré po vyhlásení konkrétnej zákazky s použitím výberu z elektronického katalógu systém JOSEPHINE automaticky spracuje do podoby ponuky. Takto pripravenú ponuku zaradený záujemca skontroluje a predloží v lehote na predkladanie ponúk.
5.3 Verejný obstarávateľ po zaradení záujemcov do zriadeného DNS poskytne každému zaradenému záujemcovi informácie a podklady pre vyplnenie príslušnej časti SPEED KATALÓGU (ďalej len „elektronický katalóg“). Každý záujemca zaradený do DNS má možnosť vyplniť v systéme JOSEPHINE neverejnú časť elektronického katalógu, do ktorej uvedenie identifikáciu konkrétneho tovaru, ktorý predpokladá ponúknuť v následne vyhlásených zákazkách a cenu, ktorú v týchto zákazkách zamýšľa ponúknuť. Tieto informácie sú neverejné, verejný obstarávateľ takto vložené informácie nevidí.
5.4 Elektronický katalóg obsahuje technické špecifikácie jeho jednotlivých položiek.
5.5 Verejný obstarávateľ si vyhradzuje právo na doplnenie, resp. aktualizáciu elektronického katalógu. Aktualizovaný katalóg bude sprístupnený všetkým záujemcom zaradeným do DNS.

6. [bookmark: _bookmark6]KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI
6.1 Komunikácia v rámci DNS prebieha v súlade s § 20 zákona o verejnom obstarávaní elektronicky, a na predloženie žiadosti o účasť ako aj na predloženie konkrétnej ponuky možno použiť výlučne elektronické prostriedky systému JOSEPHINE. Výnimku z elektronickej komunikácie predstavuje podpis zmluvy, resp. objednávky.
6.2 Plynutie zákonných lehôt pri elektronickej komunikácií je viazané na deň odoslania správy, ktorý je aj dňom jej doručenia. Pod pojmom doručenie rozumieme moment, kedy bola správa záujemcovi/uchádzačovi doručená prostredníctvom systému JOSEPHINE, nie kedy ju záujemca/uchádzač prečítal.
6.3 Uvedené ustanovenia sa uplatnia pri predkladaní žiadostí o účasť aj pri predkladaní ponúk v konkrétnych zadaných zákazkách v rámci zriadeného DNS.

7. [bookmark: _bookmark7]VYSVETĽOVANIE A DOPLNENIE
7.1 V prípade potreby objasniť informácie potrebné na vypracovanie žiadosti o zaradenie do DNS, ponuky, návrhu a na preukázanie splnenia podmienok účasti môže podľa § 48 zákona o verejnom obstarávaní ktorýkoľvek zo záujemcov požiadať o ich vysvetlenie spôsobom podľa bodu 6.2.
7.2 Žiadosti o vysvetlenie  informácií  uvedených  v Oznámení  o vyhlásení  verejného  obstarávania, v súťažných podkladoch alebo v inej sprievodnej dokumentácii, poskytovanie vysvetlení a iné dorozumievanie medzi verejným obstarávateľom a záujemcami/uchádzačmi sa bude uskutočňovať elektronickými prostriedkami prostredníctvom systému JOSEPHINE.
7.3 O odoslaní vysvetlenia budú všetci záujemcovia/uchádzači zaregistrovaní v systéme JOSEPHINE upozornení notifikačným e-mailom zaslaným na kontaktný e-mail uvedený pri registrácií do systému.
7.4 Uvedené ustanovenia sa uplatnia pri predkladaní žiadostí o účasť aj pri predkladaní ponúk v konkrétnych zadaných zákazkách v rámci zriadeného DNS.

8. [bookmark: _bookmark8]JAZYK ŽIADOSTI O ÚČASŤ
8.1 Žiadosť o účasť sa predkladá v slovenskom jazyku.
8.2 Doklady preukazujúce splnenie podmienok účasti záujemcov so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do štátneho jazyka (t. j. do slovenského jazyka) okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
[bookmark: _bookmark9]
Časť II. 
PRÍPRAVA A PREDKLADANIE ŽIADOSTI O ÚČASŤ

9. [bookmark: _bookmark10]OBSAH ŽIADOSTI O ÚČASŤ
9.1 Žiadosť o účasť predložená záujemcom musí obsahovať:
9.1.1 žiadosť o zaradenie, v ktorej bude uvedené meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ komunikovať (zhodná s e-mailovou adresou uvedenou pri registrácii do systému JOSEPHINE), obchodné meno záujemcu a označenie DNS,
9.1.2 splnomocnenie konať za záujemcu alebo skupinu záujemcov, ak žiadosť o zaradenie
podpisuje iná osoba ako štatutárny zástupca,
9.1.3 doklady a dokumenty požadované verejným obstarávateľom na preukázanie splnenia podmienok účasti uvedené v bode 14 týchto súťažných podkladov alebo v súlade s § 39 zákona o verejnom obstarávaní vyplnený a podpísaný Jednotný európsky dokument (Príloha č. 1 súťažných podkladov), ktorým záujemca môže predbežne nahradiť doklady na preukázanie splnenia podmienok účasti určené verejným obstarávateľom.
9.1.4 čestné vyhlásenie k podmienke účasti osobného postavenia na preukázanie splnenia podmienky účasti podľa §32 odseku 1 pism. a) v spojení s ods. 7 a 8. zákona o verejnom obstarávaní (príloha č. 6) alebo vyhlásenie podľa ods.5, ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia.

10. [bookmark: _bookmark11]NÁKLADY NA ŽIADOSŤ O ÚČASŤ
10.1 Všetky náklady a výdavky spojené s prípravou a predložením žiadosti o účasť znáša záujemca bez
finančného nároku voči verejnému obstarávateľovi bez ohľadu na výsledok verejného obstarávania.

11. [bookmark: _bookmark12]OPRÁVNENOSŤ ZÁUJEMCU
11.1 Záujemcom, ktorý predkladá žiadosť o účasť môže byť fyzická osoba, alebo právnická osoba vystupujúca voči verejnému obstarávateľovi samostatne, alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov.
11.2 Každý záujemca môže vo verejnom obstarávaní predložiť iba jednu žiadosť o účasť. Záujemca nemôže byť zároveň členom skupiny dodávateľov. Verejný obstarávateľ vylúči záujemcu, ktorý je súčasne členom skupiny dodávateľov.
11.3 V prípade, že bude žiadosť o účasť skupiny dodávateľov prijatá verejným obstarávateľom, musí táto skupina dodávateľov vytvoriť medzi sebou určitú právnu formu v súlade s platnými právnymi predpismi, ktorá bude zaväzovať zmluvné strany, aby ručili spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky, a túto právnu formu riadne oznámila verejnému obstarávateľovi ešte pred podpisom zmluvy, resp. objednávky.
11.4 Právnická osoba, ktorej zakladateľ, člen alebo spoločník je politická strana alebo politické hnutie sa verejného obstarávania nesmie zúčastniť. Ak takáto právnická osoba predloží žiadosť o účasť, nebude ju možné zaradiť do vyhodnotenia a bude vylúčená.

12. [bookmark: _bookmark13]MIESTO, LEHOTA A SPÔSOB PREDLOŽENIA ŽIADOSTI O ÚČASŤ
12.1 Žiadosť o účasť sa predkladá elektronicky na webovej adrese https://josephine.proebiz.com/sk/tender/14299/summary
12.2 Lehota na predkladanie žiadostí o účasť je stanovená v Oznámení o vyhlásení verejného obstarávania.

13. [bookmark: _bookmark14]DOPLNENIE, ZMENA A ODVOLANIE ŽIADOSTI O ÚČASŤ
13.1 Záujemca môže žiadosť o účasť dopĺňať, meniť alebo vziať späť až do uplynutia lehoty na predloženie žiadosti o účasť podľa bodu 12.2.

14. [bookmark: _bookmark15]SPLNENIE PODMIENOK ÚČASTI PRE ZARADENIE DO DNS
14.1 Záujemca preukazuje splnenie podmienok účasti v zmysle zákona o verejnom obstarávaní. Každý záujemca je povinný predložiť doklady, ktorými preukazuje osobné postavenie podľa § 32 v spojení s ods. 7 a 8 zákona o verejnom obstarávaní.
14.2 Verejný obstarávateľ bude posudzovať splnenie podmienok účasti podľa § 40 zákona o verejnom obstarávaní.
14.3 Záujemca preukazuje splnenie podmienok účasti osobného postavenia vo verejnom obstarávaní spôsobom podľa § 32 ods. 2, 4 a 5 zákona o verejnom obstarávaní (predloženie dokladov) alebo podľa § 152 ods. 3 zákona (v rámci SR zápis do Zoznamu hospodárskych subjektov – tento si vie verejný obstarávateľ dohľadať sám, nie je potrebné dokladať tento doklad), alebo spôsobom uvedeným bode 14.12. 
14.4 Verejný obstarávateľ na účely splnenia podmienok osobného postavenia účasti uzná aj zápis záujemcu v obdobnom alebo rovnocennom registri vedenom príslušným orgánom v štáte sídla uchádzača (napr. v Českej republike v Sezname kvalifikovaných dodávatelu), a to v rozsahu zapísaných údajov.
14.5 Záujemca, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona (oprávnenie dodávať tovar, uskutočňovať stavebné práce a služby) preukazuje člen skupiny len vo vzťahu k tej časti predmetu zákazky, ktorú má zabezpečiť.
14.6 Záujemca preukáže osobné postavenie podľa § 32 zákona za každú inú osobu podľa § 33 ods. 2 a § 34 ods. 3 zákona o verejnom obstarávaní. Ak ponuku predkladá skupina dodávateľov, doklady preukazujúce splnenie podmienok účasti vo verejnom obstarávaní - osobné postavenie, predloží každý člen skupiny osobitne.
14.7 Verejný obstarávateľ disponuje prístupom do informačného systému oversi.gov.sk. Záujemca, ktorý chce preukázať podmienky účasti osobného postavenia predložením dokladov, nie je povinný predkladať nasledujúce doklady:
· § 32 ods. 2 písm. a) zákona – nepredkladá sa len výpis z registra trestov PO, 
· § 32 ods. 2 písm. b) zákona,
· § 32 ods. 2 písm. c) zákona,
· § 32 ods. 2 písm. d) zákona,
· § 32 ods. 2 písm. e) zákona, 
· § 32 ods. 2 písm. f) zákona – záujemca nepredkladá čestné vyhlásenie, ak jeho štát sídla, miesta podnikania alebo obvyklého pobytu je Slovenská republika, nakoľko si ich vie verejný obstarávateľ overiť, s výnimkou dokladov uvedených v bode 14.8 nižšie.

14.8 [bookmark: _Hlk157690910]Záujemca, ktorý chce preukázať podmienky účasti osobného postavenia predložením dokladov, je povinný predkladať nasledujúce doklady:
· § 32 ods. 2 písm. a) zákona -  výpis z registra trestov nie starším ako tri mesiace za všetkých členov štatutárneho orgánu, členov dozorného orgánu, prokuristu/ov, resp. je povinný. Ak záujemca nepredloží doklad podľa tohto bodu, je povinný na účely preukázania tejto podmienky účasti poskytnúť verejnému obstarávateľovi údaje potrebné na vyžiadanie výpisu z registra trestov z informačného systému oversi.gov.sk  (číslo OP alebo pasu, rodné priezvisko, miesto a okres narodenia, meno a priezvisko, ako aj rodné priezvisko matky, meno a priezvisko otca),
· § 32 ods. 2 písm. f) zákona - čestné vyhlásenie, že záujemca nemá uložený zákaz účasti vo verejnom obstarávaní prekladá len v prípade, ak jeho štát sídla, miesta podnikania alebo obvyklého pobytu je iný ako  Slovenská republika.

14.9 V prípade, ak by verejný obstarávateľ v období vyhodnotenia splnenia podmienok účasti osobného postavenia nemal z technických dôvodov na strane prevádzkovateľa portálu www.oversi.gov.sk možnosť prístupu k týmto údajom, je oprávnený vyžiadať si od záujemcov  originál alebo osvedčenú kópiu príslušného dokladu.

14.10 Záujemci pochádzajúci z iných krajín ako zo SR, sú povinní predkladať verejnému obstarávateľovi aj dokumenty uvedené v bode 14.7 (prípadne ich dočasne nahradiť jednotným európskym dokumentom (ďalej len „JED“), keďže verejný obstarávateľ má prístup do registrov zriadených len v SR.

14.11 V prípade preukázania podmienky účasti osobného postavenia zápisom do zoznamu hospodárskych subjektov verejný obstarávateľ upozorňuje záujemcov, že ich zaradenie bude trvať len do doby platnosti zápisu v zozname hospodárskych subjektov.

14.12 Všeobecne k preukazovaniu splnenia podmienok účasti:
1. Splnenie podmienok účasti (všetkých podmienok účasti) môže záujemca preukázať vyplneným JED-om podľa § 39 ods. 1 zákona, pričom zo záujemcom predloženého predmetného dokumentu musí byť jednoznačne zrejmé, že rozsahom a obsahom spĺňa podmienky účasti požadované verejným obstarávateľom.
2. V prípade uplatnenia formulára JED záujemca, ktorý na preukázanie podmienok účasti využíva kapacity iných osôb (podľa § 34 ods. 3 zákona) musí zabezpečiť a predložiť JED za seba, ako aj za každý zo subjektov, ktorého kapacity využíva. Ak ponuku predkladá skupina dodávateľov a chce preukazovať splnenie podmienok účasti formulárom JED, formulár JED predloží každý člen skupiny. 
3. JED je pre záujemcov dostupný na webovej adrese Úradu pre verejné obstarávanie https://www.uvo.gov.sk/jednotny-europsky-dokument-pre-verejne-obstaravanie, kde sa nachádza aj manuál k jeho vyplneniu.
4. Verejný obstarávateľ pripúšťa vyplnenie Globálneho údaju pre podmienky účasti v časti IV: Podmienky účasti JED-u. Ak záujemca vyplní oddiel α časti IV JED-u, nemusí vyplniť iné oddiely časti IV. JED-u.
5. Ak sú požadované doklady pre verejného obstarávateľa priamo a bezodplatne prístupné v elektronických databázach, záujemca v JED-e uvedie aj informácie potrebné na prístup do týchto elektronických databáz, najmä internetovú adresu elektronickej databázy, akékoľvek identifikačné údaje a súhlasy potrebné na prístup do tejto databázy.
6. V prípade, ak záujemca použije JED, verejný obstarávateľ ho pre riadne zabezpečenie procesu obstarávania v jednotlivých zákazkách vyzve na predloženie nahradených dokumentov a dokladov. Verejný obstarávateľ neumožní zaradenie do DNS na základe predloženého JED-U, ale až na základe predložených dokumentov a dokladov nahradených JED-om
7. Skupina dodávateľov preukazuje splnenie podmienok účasti vo verejnom obstarávaní týkajúce sa splnenia podmienok účasti finančného a ekonomického postavenia a technickej spôsobilosti a odbornej spôsobilosti spoločne.

15. [bookmark: _bookmark16]VYHODNOTENIE ŽIADOSTI O ÚČASŤ
15.1 Do DNS bude v súlade s § 60 ods. 1 zákona o verejnom obstarávaní zaradený každý záujemca, ktorý požiadal o zaradenie a splnil podmienky účasti. Počet záujemcov verejný obstarávateľ neobmedzuje.
15.2 V súlade s § 60 ods. 8 zákona o verejnom obstarávaní, verejný obstarávateľ bezodkladne informuje záujemcu o zaradení, resp. nezaradení do DNS.

16. [bookmark: _bookmark17]ZRIADENIE DNS
16.1 DNS sa považuje za zriadený doručením informácie o zaradení, resp. nezaradení do DNS všetkým záujemcom, ktorí predložili žiadosť o účasť v lehote na predkladanie žiadosti o účasť podľa bodu 12.2 týchto súťažných podkladov.
16.2 Po zriadení DNS sa neuplatňujú ďalšie lehoty na predloženie žiadosti o účasť. Ak bola žiadosť
o účasť predložená po uplynutí lehoty na predkladanie žiadosti o účasť, verejný obstarávateľ vyhodnotí predloženú žiadosť o účasť do desiatich pracovných dní odo dňa prijatia žiadosti o účasť.
[bookmark: _bookmark18]
Časť III.
PRÍPRAVA, PREDKLADANIE A VYHODNOCOVANIE PONÚK PRE KONKRÉTNE ZÁKAZKY

17. [bookmark: _bookmark19]VYHOTOVENIE A JAZYK PONUKY PRI KONKRÉTNEJ ZÁKAZKE

17.1 Verejný obstarávateľ bude pre jednotlivé zákazky vyhlasovať výzvy na predloženie ponuky. Výzva bude obsahovať náležitosti požadované podľa § 68 ods. 2 zákona o verejnom obstarávaní, a ak je potrebné, presnejšiu formuláciu kritérií na vyhodnotenie ponúk.
17.2 Výzvu na predloženie ponuky zverejní verejný obstarávateľ prostredníctvom systému JOSEPHINE a elektronickými prostriedkami vyzve na predloženie ponuky súčasne všetkých záujemcov  zaradených v DNS.
17.3 Ponuku môžu predkladať zaradení záujemcovia (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). Zaradený záujemca môže predložiť iba jednu ponuku. Zaradený záujemca nemôže byť v tom istom postupe zadávania zákazky členom skupiny dodávateľov, ktorá predkladá ponuku.
17.4 Ponuka sa predkladá v slovenskom, resp. v českom jazyku. Ak je súčasťou ponuky doklad alebo dokument v cudzom jazyku , predkladá sa spolu s jeho úradným prekladom do slovenčiny (to neplatí pre ponuky predložené v českom jazyku). Ak sa zistí rozdiel v obsahu originálneho dokumentu a jeho úradného prekladu, rozhodujúci je preklad do slovenského jazyka.
17.5 Ponuky sa predkladajú elektronicky v súlade s § 49 ods. 1 písm. a) zákona o verejnom obstarávaní prostredníctvom systému JOSEPHINE na webovej adrese https://josephine.proebiz.com.
17.6 Verejný obstarávateľ si vyhradzuje právo meniť výzvu na predkladanie ponúk a zmluvné podmienky v rámci konkrétnej výzvy na predkladanie ponúk.


18. [bookmark: _bookmark20]SPÔSOB PREDLOŽENIA PONUKY
18.1 Verejný obstarávateľ pri konkrétnej zákazke určí spôsob predkladanie ponúk, ktorý bude jednoznačne definovaný v konkrétnej výzve na predkladanie ponúk:
a) automatizované predkladanie ponúk prostredníctvom výberu položiek z elektronického katalógu,
b) definovanie položiek (predmetu zákazky), ktoré sa nenachádzajú v elektronickom katalógu. V tomto prípade systém JOSEPHINE nevytvorí zaradeným záujemcom automatizovaným spôsobom ponuku.
a)
V prípade definovanom vo vyššie uvedenom bode a) verejný obstarávateľ v konkrétnej výzve na predkladanie ponúk uvedie, že predmet zákazky je definovaný položkami z elektronického katalógu.
V prípade, ak zaradený záujemca vyplnil verejným obstarávateľom sprístupnený elektronický katalóg, systém JOSEPHINE automaticky prenesie údaje a vytvorí ponuku. Zaradený záujemca môže v takom prípade pripravenú ponuku predložiť v lehote na predkladanie ponúk, aktualizovať (napr. zmena ceny) a následne predložiť aktualizovanú ponuku, stiahnuť a nepredložiť ponuku použitím tlačidla „Zamietnuť predloženie ponuky“.
V prípade, že zaradený záujemca nevyplní elektronický katalóg, má možnosť vyplniť ponukový formulár v lehote na predkladanie ponúk manuálne podľa požiadaviek a podmienok uvedených vo výzve na predkladanie ponúk.

b)

V prípade definovanom vo vyššie uvedenom bode b) verejný obstarávateľ v konkrétnej výzve na predkladanie ponúk uvedie, že predmet zákazky nie je definovaný položkami z elektronického katalógu.
Verejný obstarávateľ môže vyhlásiť zákazku na položky (predmet zákazky), ktoré nie sú uvedené v elektronickom katalógu. V takomto prípade systém JOSEPHINE nebude automatizovaným spôsobom pripravovať ponuku, ale každý zaradený záujemca musí vytvoriť ponuku manuálne podľa požiadaviek a podmienok uvedených vo výzve na predkladanie ponúk.

19. [bookmark: _bookmark21]MIESTO A LEHOTA DODANIA PREDMETU ZÁKAZKY
19.1 Miesto a lehotu dodania predmetu zákazky určí verejný obstarávateľ v konkrétnej výzve na predkladanie ponúk.

20. [bookmark: _bookmark22]MENA A CENY UVÁDZANÉ V PONUKE
20.1 Cena za dodanie predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov a vyhláška MF SR č. 87/1996 Z. z., ktorou sa vykonáva zákon NR SR č. 87/1996.
20.2 Uchádzačom navrhovaná zmluvná cena uvedená v ponuke bude vyjadrená v mene EUR bez DPH a zaokrúhlená najviac na 2 desatinné miesta.
20.3 [bookmark: _Hlk159740333]V cene sú započítané všetky ekonomicky oprávnené náklady a primeraný zisk podľa § 2 a § 3 zákona č. 18/1996 Z. z. o cenách v platnom znení a § 3 vyhl. MFSR č. 87/1996 Z. z. 
20.4 Súčasťou ceny je aj daň z pridanej hodnoty, príslušná spotrebná daň a pri dovážanom tovare aj clo a iné platby vyberané v rámci uplatňovania nesadzobných opatrené ustanovené osobitnými predpismi.
20.5 Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu
uvedie v zložení:
· navrhovaná zmluvná cena bez DPH
· sadzba DPH v % a výška DPH
· navrhovaná zmluvná cena vrátane DPH
20.6 Ak uchádzač nie je platiteľom DPH, uvedie navrhovanú (konečnú) zmluvnú cenu celkom v Eur. Na skutočnosť, že nie je platiteľom DPH upozorní označením „Nie som platiteľ DPH“ v jednotlivých Návrhoch na plnenie kritéria na vyhodnotenie ponúk, ktoré budú súčasťou výzvy na predkladanie ponúk pri jednotlivých zákazkách. 
20.7 Ak je uchádzač osoba z členského štátu Európskej únie iného ako SR, ktorá nie je v SR vedená ako registrovaný platiteľ DPH, ale je registrovaným platiteľom DPH v inom členskom štáte, na čo upozorní v jednotlivých Návrhoch na plnenie kritéria na vyhodnotenie ponúk zaškrtnutím správneho políčka. DPH bude vysporiadaná podľa platných pravidiel EÚ. K cene, za ktorú predmet zákazky ponúka, pripočíta uchádzač DPH podľa platnej legislatívy v SR. Cenu s pripočítanou DPH uchádzač uvedie v Návrhu na plnenie kritéria na vyhodnotenie ponúk.  Obdobne to platí pre osoby z tretích krajín. 

20.8 Ak je uchádzač osoba z členského štátu Európskej únie iného ako SR, ktorá nie je v SR vedená ako registrovaný platiteľ DPH a nie je registrovaným platiteľom DPH v inom členskom štáte a osobou povinnou platiť daň je príjemca služby, tovaru, alebo práce, na čo upozorní zaškrtnutím správneho polička v jednotlivých Návrhoch na plnenie kritéria na vyhodnotenie ponúk, je povinná podať daňovému úradu žiadosť o registráciu pre daň pred dodaním predmetu plnenia. Cenu, za ktorú predmet zákazky ponúka, výšku DPH a cenu s pripočítanou DPH uchádzač uvedie v Návrhu na plnenie kritéria na vyhodnotenie ponúk. DPH bude vysporiadaná podľa platných pravidiel EÚ. Obdobne to platí pre osoby z tretích krajín.


21. [bookmark: _bookmark23]DOPLNENIE, ZMENA A ODVOLANIE PONUKY

21.1 Zaradený záujemca môže predloženú ponuku meniť alebo odvolať do uplynutia lehoty na predkladanie ponúk, ktorá bude stanovená v konkrétnej výzve na predkladanie ponúk.
21.2 Pri doplnení alebo zmene ponuky v systéme JOSEPHINE postupuje zaradený záujemca obdobne ako pri vložení novej ponuky.

22. [bookmark: _bookmark24]KRITÉRIÁ NA VYHODNOTENIE PONÚK
[bookmark: _bookmark25]22.1 Kritériom na vyhodnotenie ponúk je v súlade s § 44 ods. 3 písm. c) najnižšia cena. Ak nebude vo výzve na predkladanie ponúk uvedené inak, kritériom na vyhodnotenie ponúk bude najnižšia celková cena za predmet zákazky v EUR bez DPH.

23. OTVÁRANIE PONÚK
23.1 Otváranie ponúk sa uskutoční elektronicky.
23.2  Otváranie ponúk bude v súlade s § 61 ods. 4 zákona o verejnom obstarávaní neverejné.

24. [bookmark: _bookmark26]  VYHODNOTENIE PONÚK
24.1 Verejný obstarávateľ si vyhradzuje právo pri vyhodnocovaní ponúk postupovať tzv. „superreverzným spôsobom“ čiže vyhodnocovanie bude prebiehať podľa poradia predložených návrhov na plnenie kritéria. Verejný obstarávateľ sa bude zaoberať ponukou najskôr prvého v poradí podľa vyššie uvedeného spôsobu, následne, ak prvý v poradí nesplní požiadavky verejného obstarávateľa, bude sa zaoberať ponukou druhého v poradí, prípadne aj ďalšími v poradí.
24.2 Verejný obstarávateľ vylúči ponuku uchádzača predloženú v rámci zriadeného DNS v súlade s § 53 zákona o verejnom obstarávaní.
24.3 Každému zaradenému záujemcovi, ktorého ponuka bola vyhodnocovaná, verejný obstarávateľ prostredníctvom systému JOSEPHINE oznámi výsledok vyhodnotenia ponúk.
24.4 Verejný obstarávateľ si pri jednotlivých zákazkách v rámci zriadeného DNS vyhradzuje právo rozhodnúť sa, či sa v konkrétnej zákazke použije elektronická aukcia, alebo sa nepoužije elektronická aukcia. Túto informáciu verejný obstarávateľ zverejní v príslušnej výzve na predkladanie ponúk. Nižšie uvedené body sa týkajú len tých zákaziek, v ktorých bude použitá elektronická aukcia.
24.5 V prípade použitia elektronickej aukcie v príslušnej zákazke bude súčasťou procesu vyhodnocovania ponúk aj elektronická aukcia. 
24.6 Elektronická aukcia bude realizovaná prostredníctvom certifikovaného elektronického systému PROEBIZ TENDERBOX, ktorý je dostupný na internetovej adrese https://tsk.proebiz.com/.                  Návod na prihlásenie do  elektronického systému PROEBIZ TENDERBOX je dostupný na https://tsk.proebiz.com/vstup/sk-gov-navod.php. 
24.7 Aukčným kritériom je celková cena za predmet zákazky v EUR bez DPH.
24.8 Informácie, ktoré budú záujemcom sprístupnené v priebehu elektronickej aukcie, ako aj podrobnosti o priebehu elektronickej aukcie budú uvedené vo výzve na účasť v elektronickej aukcii. 
24.9 Minimálny krok úpravy ceny v elektronickej aukcii bude uvedený vo výzve na účasť v elektronickej aukcii. Maximálny krok úpravy ceny smerom nadol je neobmedzený.
24.10 Minimálne technické požiadavky pre prístup do elektronickej aukcie:
· počítač uchádzača musí byť pripojený k Internetu
· pre bezproblémovú účasť v EA je nutné používať jeden z podporovaných internetových prehliadačov - Microsoft Internet Explorer od verzie 9.0 a vyššie, MozillaFirefox od verzie 30 a vyššie, Google Chrome od verzie 36 a vyššie
· je nutné mať v prehliadači zapnuté cookies a javaskripty
· pre prípad eliminácie nepredvídateľnej situácie (napr. výpadok elektrickej energie, konektivity k internetu, alebo inej objektívnej príčiny) verejný obstarávateľ odporúča uchádzačom mať pripravený náhradný zdroj elektrickej energie, prípadne mobilný internet.
24.11 Verejný obstarávateľ v súlade s § 54 ods. 7 zákona o verejnom obstarávaní vyzve elektronickými prostriedkami všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Východiskom elektronickej aukcie v rámci príslušnej časti predmetu zákazky sú ceny, ktoré sú uvedené v ponukách predložených v systéme JOSEPHINE.
24.12 Nové ceny predložené v elektronickej aukcii po jej skončení budú považované za konečné.
24.13 Predložením nových cien v elektronickej aukcii systém pre elektronickú aukciu zostaví poradie ponúk za príslušnú časť predmetu zákazky automatizovaným vyhodnotením podľa stanoveného kritéria. Počas trvania elektronickej aukcie uchádzači predkladajú nové ceny až do ukončenia elektronickej aukcie.
24.14 Poradie ponúk za príslušný predmet zákazky po elektronickej aukcii bude zostavené nasledovne:
 - na prvom mieste sa umiestni uchádzač, ktorý v elektronickej aukcii ponúkol najnižšiu cenu,
- ponuka s druhou najnižšou cenou bude označená ako druhá, ponuka s treťou najnižšou cenou bude označená ako tretia atď.

25. [bookmark: _bookmark27]UZAVRETIE ZMLUVY
25.1 Uzavretá zmluva, resp. objednávka nesmie byť v rozpore so súťažnými podkladmi, výzvou na predkladanie ponúk a s ponukou predloženou úspešným uchádzačom.
25.2 Verejný obstarávateľ uzavrie zmluvu s úspešným uchádzačom podľa § 56 zákona o verejnom obstarávaní, do sumy  10 000 Eur bez DPH môže zmluvu nahradiť objednávka, ktorej prílohou budú Všeobecné obchodné podmienky.
25.3 Verejný obstarávateľ nesmie uzavrieť zmluvu s uchádzačom, ktorý  má povinnosť podľa zákona č. 315/2016  Z. z. o  registri partnerov verejného sektora  a o  zmene a  doplnení niektorých zákonov  v znení neskorších predpisov zapísať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.
25.4 Verejný obstarávateľ si vyhradzuje právo neuzavrieť zmluvu, resp. objednávku na zákazku zadávanú v rámci DNS v prípade, že predmet tejto zákazky je financovaný zo ŠF EÚ a RO identifikuje porušenie pravidiel a postupov verejného obstarávania, ktoré malo alebo mohlo mať vplyv na výsledok zadávania tejto zákazky. O skutočnosti, že predmet zákazky, zadávanej v rámci DNS bude financovaný zo ŠF EÚ budú záujemcovia informovaní vo výzve na predkladanie ponúk.
25.5 Verejný obstarávateľ vyžaduje, aby úspešný uchádzač v zmluve, resp. v prípade objednávky na stanovený mail v objednávke, najskôr v čase jej uzavretia uviedol údaje o všetkých známych subdodávateľoch, údaje o osobe konať za subdodávateľa v rozsahu meno a priezvisko, adresa pobytu, dátum narodenia.
Prílohy:
1. Jednotný európsky dokument
2. Informatívny návrh Výzvy na predkladanie ponúk
3. Informatívny návrh kúpnej zmluvy
4. Informatívny návrh Rámcovej dohody
5. Vzor objednávky s Všeobecnými obchodnými podmienkami
6. Čestné vyhlásenie k podmienke účasti osobného postavenia

